C 301/14
EL
Επίσημη Εφημερίδα της Ευρωπαϊκής Ένωσης
5.8.2022
22. τονίζει ότι η δημιουργία Ευρωπαϊκού Ομίλου Εδαφικής Συνεργασίας (ΕΟΕΣ) με τη συμμετοχή ενός εταίρου από ένα μόνο κράτος μέλος της ΕΕ, συμπεριλαμβανομένων των εξόχως απόκεντρων περιοχών του, και μίας τοπικής ή περιφερειακής αρχής από το Ηνωμένο Βασίλειο ενδέχεται να είναι δυνατή και προτείνει να εξετάσουν τα κράτη μέλη της ΕΕ το συγκεκριμένο εργαλείο, εφόσον αυτό συνάδει με την εδαφική τους συνεργασία, κατά την αναζήτηση συνεργασιών με το Ηνωμένο Βασίλειο· 23. εκφράζει τη λύπη της για το γεγονός ότι ο αντίκτυπος του Brexit δεν ελήφθη υπόψη από την Ευρωπαϊκή Επιτροπή στην 8η έκθεση για τη συνοχή.
Ο αντίκτυπός του επέφερε διαταραχή της οικονομίας, της διαπεριφερειακής συνεργασίας, των ερευνητικών οικοσυστημάτων, των συστημάτων κατάρτισης και της δημογραφίας σε ορισμένες περιφέρειες της ΕΕ.
Η Ευρωπαϊκή Επιτροπή των Περιφερειών επιθυμεί να ληφθούν καλύτερα υπόψη οι γεωπολιτικές εξελίξεις στην προσέγγιση των προοπτικών για την περίοδο μετά το 2027· 24. επικροτεί το γεγονός ότι πόλεις και περιφέρειες του Ηνωμένου Βασιλείου εξακολουθούν να συμμετέχουν ενεργά σε μεγάλο αριθμό δικτύων και ενώσεων της ΕΕ, όπως το Κογκρέσο των Τοπικών και Περιφερειακών Αρχών του Συμβουλίου της Ευρώπης, και αναμένεται να παραμείνουν εντός ορισμένων ευρωπαϊκών συνεργατικών πλαισίων, όπως η διάσκεψη των Περιφερειακών Θαλάσσιων Περιφερειών (CRPM), το δίκτυο Eurocities και το Συμβούλιο των Ευρωπαϊκών Δήμων και Περιφερειών (ΣΕΔΠ), καθώς και το γεγονός ότι αυτοί οι μηχανισμοί καθιστούν δυνατή μια εξαιρετική ανταλλαγή εμπειριών μεταξύ των ΤΠΑ του Ηνωμένου Βασιλείου και της ΕΕ· 25. εκφράζει την πεποίθηση ότι η συνεργασία μεταξύ των ΤΠΑ της ΕΕ και του Ηνωμένου Βασιλείου θα συνεχιστεί μέσω δράσεων αδελφοποίησης, λαμβάνοντας υπόψη ότι περίπου 100 πόλεις (9) του Ηνωμένου Βασιλείου είναι αδελφοποιημένες με πόλεις των κρατών μελών της ΕΕ· συνιστά οι εταιρικές σχέσεις να συνεχίσουν να διερευνούν δυνητικές μεθόδους χρηματοδότησης για την υποστήριξη αυτού του εγχειρήματος, δεδομένου ότι οι εν λόγω εταιρικές σχέσεις ενθαρρύνουν την ανταλλαγή βέλτιστων πρακτικών, την αμοιβαία κατανόηση και τις κοινές αξίες και είναι μείζονος σημασίας για τον ευρωπαϊκό τρόπο ζωής· 26. αναγνωρίζει τη σημασία των εκπαιδευτικών ανταλλαγών για την κινητικότητα των φοιτητών και την κοινή έρευνα, καθώς και για την ανάπτυξη γλωσσικών δεξιοτήτων και ανθρώπινων δεσμών, και υποστηρίζει τις προσπάθειες των αποκεντρωμένων διοικήσεων του Ηνωμένου Βασιλείου να διανοίξουν νέους διαύλους συνεργασίας πέρα από το πλαίσιο της ΣΕΣ· 27. αποτίει ιδιαίτερο φόρο τιμής στο ουαλικό πρόγραμμα «Taith» (10) και χαιρετίζει τόσο τα διεθνή προγράμματα ανταλλαγής γνώσεων της Ουαλίας και της Σκοτίας τα οποία θα μπορούσαν να αντισταθμίσουν, τουλάχιστον εν μέρει, την αποχώρηση του Ηνωμένου Βασιλείου από το πρόγραμμα «Erasmus+» και να καλύψουν τα κενά που αφήνει το εθνικό πρόγραμμα «Turing» του Ηνωμένου Βασιλείου (11)· 28. σημειώνει ότι υπάρχει εμφανής τάση προς «διμεροποίηση» των σχέσεων σε υποεθνικό επίπεδο, όπως καταδεικνύει η ίδρυση αντιπροσωπειών διαφόρων περιφερειών της ΕΕ στο Λονδίνο και αλλού στο Ηνωμένο Βασίλειο.
Τα αποκεντρωμένα έθνη του Ηνωμένου Βασιλείου προωθούν εκστρατείες «παγκόσμιας εμβέλειας», οι οποίες δίνουν προτεραιότητα στις διμερείς σχέσεις με ευρωπαϊκές περιφέρειες.
Στην Αγγλία, οι πόλεις και οι μητροπολιτικές περιοχές δρομολογούν επίσης έργα διμερούς συνεργασίας, όπως αποδεικνύεται λόγου χάρη από την εταιρική σχέση του Ευρύτερου Μάντσεστερ και της Βόρειας Ρηνανίας-Βεστφαλίας.
Μολονότι επικροτεί τις διμερείς σχέσεις, η ΕτΠ τονίζει ότι αυτή η διμεροποίηση δεν θα πρέπει να αποβαίνει εις βάρος των τοπικών και των περιφερειακών αρχών χωρών με ανεπαρκέστερες ικανότητες σε υποεθνικό επίπεδο, καθώς και ότι η εν λόγω υποστήριξη δεν πρέπει να εκληφθεί ως ανταγωνιστική προς τον στόχο της ΕτΠ που έγκειται στην επίτευξη θεσμικής αναγνώρισης της υποεθνικής διάστασης των σχέσεων ΕΕ-Ηνωμένου Βασιλείου· 29.
διαβλέπει αναξιοποίητες προοπτικές συνεργασίας μεταξύ των τοπικών και των περιφερειακών αρχών της ΕΕ και του Ηνωμένου Βασιλείου για την από κοινού αντιμετώπιση κοινών προκλήσεων, όπως η παροχή ανθρωπιστικής βοήθειας, η βιώσιμη διαχείριση της Βόρειας Θάλασσας, της Μάγχης και της Θάλασσας της Ιρλανδίας, καθώς και η καταπολέμηση της κλιματικής αλλαγής σε παγκόσμια κλίμακα, η υλοποίηση των Στόχων Βιώσιμης Ανάπτυξης σε τοπικό και σε περιφερειακό επίπεδο και η στροφή προς πιο βιώσιμο και ψηφιακό τουρισμό.
Στο πλαίσιο αυτό, υποστηρίζει την ιδέα του Ηνωμένου Βασιλείου και της Γαλλίας για τη διασφάλιση κατώτατων μισθών για τους ναυτικούς και τους εργαζόμενους που δραστηριοποιούνται σε ενδοευρωπαϊκές συνδέσεις, δηλαδή και μεταξύ του Ηνωμένου Βασιλείου και της Ευρωπαϊκής Ένωσης· 30. τονίζει ότι οι σχέσεις μεταξύ των περιφερειών της ΕΕ και του Ηνωμένου Βασιλείου βασίζονται επίσης σε μια κοινή πολιτιστική κληρονομιά, σε κοινές γλώσσες και, μεταξύ άλλων, σε κελτικές (γλωσσικές) συνδέσεις, καθώς και σε κοινές ευρωπαϊκές αξίες και στην κοινή ιστορία των Ευρωπαίων πολιτών·
(9) (10) (11)
Εθνική Στατιστική Υπηρεσία του Ηνωμένου Βασιλείου — Στοιχεία του 2018, που δημοσιεύθηκαν τον Σεπτέμβριο του 2020: https://www.ons.gov.uk/peoplepopulationandcommunity/populationandmigration/populationestimates/datasets/twinnedtownsand­ sistercities Πενταετές πρόγραμμα (2022 έως 2026) που δρομολογήθηκε τον Φεβρουάριο του 2022 με χρηματοδότηση από την κυβέρνηση της Ουαλίας που ανέρχεται σε 65 εκατομμύρια λίρες στερλίνες.
Δεν προσφέρει αμοιβαιότητα, είναι διάρκειας ενός έτους, και εστιάζει στο ακαδημαϊκό προσωπικό και όχι στους φοιτητές.